Diari Oficial de la Generalitat Valenciana


Sumari del DOGV 2364, del 11-10-1994 (1994/832619)

RESOLUCIÓ de 30 de setembre de 1994, del director general de Relacions institucionals de la Presidència de la Generalitat Valenciana, per la qual s'estableixen els preus públics que, per la publicació d'anuncis en el Diari Oficial de la Generalitat Valenciana, subscripció a aquest i venda dels seus exemplars, regiran durant l'any 1995.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2364

Data del DOGV
:   11-10-1994

Secció del DOGV
:   ALTRES DISPOSICIONS

Número del document
:   1994/832619


Data del document
:   30-09-1994

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIó de 30 de setembre de 1994, del director general de Relacions Institucionals de la Presidència de la Generalitat Valenciana, per la qual s'estableixen els preus públics que, per la publicació d'anuncis en el Diari Oficial de la Generalitat Valenciana, subscripció a aquest i venda dels seus exemplars, regiran durant l'any 1995. [94/6912]  
El Decret 73/1991, de 13 de maig, del Consell de la Generalitat Valenciana, estableix el règim de regulació dels seus preus públics i el procediment de fixació de les quanties.  
L'article 25 del Decret 142/1986, de 24 de novembre, d'Ordenació del Diari Oficial de la Generalitat Valenciana, estableix que els preus pels conceptes de què parla l'article 16 del mateix decret seran fixats mitjançant una resolució de l'òrgan de la Presidència competent en matèria de publicacions.  
D'altra banda, el Servei de Publicacions de la Presidència, que, en virtut de l'article 2.3 del mateix Decret 142/1986, assumeix les funcions tècniques, econòmiques i administratives del Diari Oficial de la Generalitat Valenciana, manifesta la conveniència d'actualitzar, per a l'exercici de 1995, els drets econòmics corresponents a la publicació d'anuncis en el Diari Oficial de la Generalitat Valenciana, subscripció a aquest i venda dels seus exemplars.  
D'acord amb això, després de l'elaboració de l'informe econòmico-finacer que determina els costos de gestió i edició del Diari Oficial de la Generalitat Valenciana i a la vista de l'informe favorable emés per la Direcció General de Tributs i Tresoreria de la Conselleria d'Economia i Hisenda, i vist l'article 8è. del Decret 162/1987, de 7 d'octubre, pel qual l'edició i la coordinació del Diari Oficial de la Generalitat Valenciana són competència d'aquesta Direcció General, he resolt:  
Article primer  
Aprovar el preus públics que, per la inserció d'anuncis en el Diari Oficial de la Generalitat Valenciana, subscripció a aquest i venda dels seus exemplars, regiran durant l'any 1995, i que figuren en l'annex d'aquesta resolució.  
Article segon  
Queda derogada la resolució de 27 d'octubre de 1993 (DOGV núm. 2.137, de 04.11.93) per la qual s'aprovaren els drets econòmics del Diari Oficial de la Generalitat Valenciana per a l'any 1994.  
Valencia, 30 de setembre de 1994.- El director general de Relacions Institucionals: Xavier Albiol i Sampietro.  
ANNEX  
Suscripció i venda DOGV any 1995:  
Preu unitari exemplar: 125 PTA, IVA inclòs   
Subscripció anual: 19.200 PTA, IVA inclòs  
Subscripció semestral: 9.600 PTA, IVA inclòs  
Subscripció trimestral: 4.800 PTA, IVA inclòs  
Microfitxes:  
Suscripció any 1995: 31.800 PTA, IVA inclòs  
Col·lecció dels anys 1978 al 1992: 151.500 PTA, IVA inclòs  
Col·lecció de l'any 1993: 30.300 PTA, IVA inclòs  
Col·lecció de l'any 1994: 30.300 PTA, IVA inclòs  
Anuncis DOGV de l'any 1995: Mòdul 6.380 PTA, IVA inclòs  
Un mòdul està constituït per un màxim de 20 lìnies  
De 21 a 40 línies es consideraran dos móduls  
De 41 a 60 línies es consideraran tres móduls  
Més de 60 línies, fins completar una pàgina, serà equivalent a quatre mòduls  
La facturació mínima indivisible serà d'un mòdul.  
El tipus d'IVA aplicable serà el que corresponga d'acord amb la legislació vigent.